ᱮᱛᱚᱢ ᱟᱱᱰᱟᱢᱟᱱ ᱦᱚᱱᱚᱛ

ᱮᱛᱚᱢ ᱟᱱᱰᱟᱢᱟᱱ ᱦᱚᱱᱚᱛ ᱫᱚ ᱵᱮᱝᱜᱚᱞ ᱠᱚᱪᱟ ᱫᱚᱨᱭᱟ ᱨᱮ ᱢᱮᱱᱟᱜ ᱥᱤᱧᱚᱛᱤᱭᱟᱹ ᱛᱟᱞᱢᱟ ᱥᱟᱥᱚᱱᱮᱫ ᱮᱞᱟᱠᱟ ᱟᱱᱰᱟᱢᱟᱱ ᱟᱨ ᱱᱤᱠᱚᱵᱟᱨ ᱫᱤᱯ ᱜᱩᱴ ᱨᱮᱱᱟᱜ ᱓ ᱦᱚᱱᱚᱛ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ ᱾ ᱛᱟᱞᱢᱟ ᱥᱟᱥᱚᱱᱮᱫ ᱮᱞᱟᱠᱟ ᱨᱮᱱᱟᱜ ᱨᱟᱡᱽᱜᱟᱲ ᱫᱚ ᱯᱚᱨᱴ ᱵᱞᱮᱭᱚᱨ ᱥᱚᱦᱚᱨ ᱨᱮᱱᱟᱜ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱱᱚᱣᱟ ᱦᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱒,᱖᱔᱐ ᱜᱟᱺᱴ ᱠᱤᱞᱚᱢᱤᱴᱚᱨ ᱢᱮᱱᱟᱜᱼᱟ ᱾ ᱱᱟᱜᱟᱢ ᱱᱚᱣᱟ ᱦᱚᱱᱚᱛ ᱫᱚ ᱒᱘ ᱚᱜᱚᱥᱴ ᱒᱐᱐᱖ ᱥᱟᱞ ᱨᱮ ᱟᱱᱰᱟᱢᱟᱱ ᱦᱚᱱᱚᱛ ᱫᱚ ᱦᱟᱯᱟᱴᱤᱧ ᱠᱟᱛᱮ ᱵᱮᱱᱟᱣ ᱞᱮᱱ ᱛᱟᱦᱮᱸᱫ ᱾ ᱚᱛᱱᱚᱜ ᱮᱛᱚᱢ ᱟᱱᱰᱟᱢᱟᱱ ᱦᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱓,᱑᱘᱑ ᱜᱟᱺᱴ ᱠᱤᱞᱚᱢᱤᱴᱚᱨ (᱑,᱒᱒᱘ ᱜᱟᱺᱴ ᱢᱤᱞ) ᱢᱮᱱᱟᱜᱼᱟ, ᱠᱟᱱᱟᱰᱟ ᱨᱮᱱᱟᱜ ᱢᱟᱱᱥᱮᱞ ᱫᱤᱯ ᱥᱟᱞᱟᱜ ᱵᱟᱨᱟᱵᱟᱹᱨᱤ ᱟᱠᱚ ᱾ ᱦᱚᱲ ᱮᱞ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱮᱛᱚᱢ ᱟᱱᱰᱟᱢᱟᱱ ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱫᱚ ᱒᱓᱘,᱑᱔᱒ ᱦᱚᱲ ᱢᱮᱱᱟᱜ ᱠᱚᱣᱟ, ᱵᱟᱱᱩᱟᱛᱩ ᱫᱤᱥᱚᱢ ᱥᱟᱞᱟᱜ ᱵᱟᱨᱟᱵᱟᱹᱨᱤ ᱟᱠᱚ ᱾ ᱱᱚᱣᱟ ᱫᱚ ᱱᱤᱭᱟᱹ ᱥᱤᱧᱚᱛ ᱨᱮ (ᱜᱩᱴ ᱖᱔᱐ ᱦᱚᱱᱚᱛ ᱠᱷᱚᱱ ᱫᱚ) ᱕᱘᱔ ᱟᱱᱟᱜ ᱛᱷᱟᱱ ᱨᱮ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱰᱮᱱᱥᱤᱴᱤ ᱫᱚ ᱘᱐ ᱛᱟᱦᱮᱸᱱ ᱦᱚᱲ ᱜᱚᱴᱟ ᱜᱟᱺᱴ ᱠᱤᱞᱚᱢᱤᱴᱚᱨ (᱒᱑᱐/ᱜᱟᱺᱴ ᱢᱤᱞ) ᱢᱮᱱᱟᱜ ᱠᱚᱣᱟ ᱾ ᱒᱐᱐᱑ᱼ᱒᱐᱑ ᱥᱟᱞ ᱨᱮᱱᱟᱜ ᱜᱮᱞ ᱥᱮᱨᱢᱟ ᱨᱮ ᱱᱩᱠᱩ ᱦᱚᱲ ᱮᱞ ᱜᱨᱚᱛᱷ ᱫᱚᱨ ᱫᱚ ᱑᱓.᱙᱗% ᱛᱟᱦᱮᱸ ᱠᱟᱱᱟ ᱾ ᱮᱛᱚᱢ ᱟᱱᱰᱟᱢᱟᱱ ᱨᱮ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱘᱗᱔ ᱛᱤᱨᱞᱟᱹ ᱭᱟᱜ ᱡᱟᱱᱟᱝ ᱡᱟᱹᱱᱤ ᱢᱮᱱᱟᱜᱼᱟ, ᱟᱨ ᱥᱮᱪᱮᱫ ᱫᱚᱨ ᱫᱚ ᱘᱘.᱔᱙% ᱢᱮᱱᱟᱜᱼᱟ ᱾ ᱯᱟᱹᱨᱥᱤ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱦᱚᱱᱚᱛ ᱨᱤᱱ ᱦᱚᱲ ᱮᱞᱟᱜ ᱒᱑.᱐᱗ ᱥᱟᱭᱠᱚᱲᱟ ᱫᱚ ᱵᱟᱝᱞᱟ ᱯᱩᱭᱞᱩ ᱯᱟᱹᱨᱥᱤ ᱞᱮᱠᱟᱛᱮ ᱨᱚᱲᱮᱫ, ᱚᱱᱟ ᱛᱟᱭᱚᱢ ᱛᱟᱢᱤᱞ (᱒᱐.᱗᱐%), ᱦᱤᱱᱫᱤ (᱑᱘.᱔᱐%), ᱛᱮᱞᱩᱜᱩ (᱑᱗.᱖᱖%), ᱢᱟᱞᱟᱭᱟᱞᱟᱢ (᱙.᱘᱕%), ᱥᱟᱫᱽᱨᱤ (᱓.᱓᱔%), ᱠᱩᱲᱩᱠᱷ (᱓.᱐᱗%), ᱱᱤᱠᱚᱵᱟᱨᱤ (᱑.᱖᱗%) ᱟᱨ ᱮᱴᱟᱜ ᱠᱚ ᱾ ᱠᱷᱚᱸᱰ ᱦᱚᱱᱚᱛ ᱨᱮ ᱓ ᱛᱚᱦᱥᱤᱞ ᱢᱮᱱᱟᱜᱼᱟ, ᱯᱚᱨᱴ ᱵᱞᱮᱭᱚᱨ, ᱯᱷᱮᱨᱟᱨᱜᱚᱸᱡᱽ ᱟᱨ ᱞᱤᱴᱤᱞ ᱟᱱᱰᱟᱢᱟᱱ ᱾ ᱥᱟᱹᱠᱷᱭᱟᱹᱛ ᱵᱟᱦᱨᱮ ᱡᱚᱱᱚᱲ South Andaman district official website ᱪᱷᱟᱸᱪ:ᱮᱛᱚᱢ ᱟᱱᱰᱟᱢᱟᱱ ᱦᱚᱱᱚᱛ ᱪᱷᱟᱸᱪ:ᱛᱟᱞᱢᱟ ᱥᱟᱥᱚᱱᱮᱫ ᱮᱞᱟᱠᱟ ᱟᱱᱰᱟᱢᱟᱱ ᱟᱨ ᱱᱤᱠᱚᱵᱚᱨ ᱫᱤᱯ ᱜᱩᱴ